Twee verdrink glo tydens staptog | Maroela Media
(Argieffoto: Barbara Reid/Mountain Club of SA, Facebook)
Twee stappers het oënskynlik verdrink toe hulle die naweek in 'n reservaat in die Magaliesberg in Noordwes gaan stap het. Die Dome-poele, soos dit onder stappers bekend staan, is in 'n bewaringsgebied naby Mooinooi geleë.
Die vrou en man is na bewering vroeër die dag op die staproete, waarvoor besoekers 'n permit nodig het, opgemerk.
Kapt. Aafje Botma, polisiewoordvoerder in Noordwes, het gesê 'n ander groep stappers het Saterdag die vrou se liggaam in 'n waterpoel gesien dryf en die nooddienste ontbied. Soek-en-reddingspanne het haar liggaam uit die water gehaal.
Die soektog na die man is intussen voortgesit. Reddingswerkers het sy liggaam Sondagmiddag in 'n rivier gevind, het Botma gesê.
Die slagoffers se name is nog nie bekend gemaak nie.
Botma het gesê die polisie doen 'n geregtelike doodsondersoek na die sterftes.
Noordwes polisie verdrink
Pampoen · 7 dae gelede
Ek was nou die dag daar. Die omgewing is nie veilig nie. Vir twee mense om so te verdrink is effe verdag. Veral as die liggame nie op dieselfde plek gevind is nie. Doen maar asseblief daardie nadoondse ondersoek deeglik.
Maudie Mills · 6 dae gelede
Ek stem heelhartig saam met jou
Gawie Louw · 7 dae gelede
Hier is n slang in die gras, Ek was ook al daar en ek kan nie dink dat twee mense op een slag daar kan verdrink nie.. Hoop ons sal op hoogte gehou word.
Het baie naweke as kind daar deurgebring. Ek kan dink dat één persoon sy kop kan stamp en verdrink, maar nie twee nie. Defnitief verdag!